El país tien una política esterior pro-occidental, que se vio favorecida pola transición dun estáu de partíu únicu a un réxime multipartidista. A resultes della hebo un averamiento a los Estaos Xuníos, que se concreta na marcha dun bon garapiellu destudiantes malauienses pa les universidaes daquél país y na apertura de delegaciones de delles instituciones estaunidenses (Cuerpu de Paz, Centru pal Control y Prevención de les Enfermedaes, Axencia Estaunidense pal Desarrollu Internacional...) en Malaui. Amás de con esi país, Malaui tien bones rellaciones diplomátiques con otros países occidentales.